Il jèrriais
al è une varietât linguistiche normande carateristiche de isule di
Jèrri / Jersey. In dì di vuê a doprâlu in maniere cuotidiane al è
a pene il 3% de popolazion, intant che il 15% al è in stât di
capîlu. L’an passât al è jentrât tant che materie curicolâr in
dutis lis scuelis primariis de isule, ancje se par pocjis oris, ma
cumò la aministrazion locâl e vûl inviâ gnovis azions par
valorizâlu e par slargjâ il so ûs. Cussì, ai 25 e ai 26 di
Otubar, une delegazion di Jersey e à visitât la isule di Man par
studiâ lis politichis linguistichis svilupadis intai ultins agns par
dâi gnove vite al manx, la lenghe proprie di cheste isule in pericul
di disparî e cumò al centri di une gnove sfloridure. In plui di vê
une lenghe proprie divierse di chê uficiâl, lis dôs isulis a àn
altris carateristichis in comun a partî dal fat di jessi dipendencis
diretis de corone britaniche che no fasin part dal Ream Unît e
nancje de Union Europeane.
Font:
BBC, 23/10/13
lit_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn zho_Hans